Mitochondrijos – tai gyvybiškai svarbi kiekvienos ląstelės dalis (organelė), pagrindinis energijos „gamintojas“. Atskleista ir kita be galo svarbi mitochondrijų funkcija: organizmui senstant, mitochondrijose kaupiasi DNR mutacijos bei oksidacinė pažaida, taip mitochondrijos nyksta, silpnėja jų funkcija, o tai ir skatina senėjimo procesus bei senatvinius audinių pažeidimus. Norint sulėtinti šiuos procesus, pagrindinis ateities senėjimo sustabdymo (anti-aging) medicinos tikslas bus atkurti mitochondrijų veiklą.
Emerald lazeris veikia būtent aktyvindamas mitochondrijas, o tai sąlygoja ne tik riebalų ląstelių funkcijos pagerėjimą, bet ir kitus sveikatai naudingus rezultatus – palaipsniui atstatoma kolageno, elastino struktūra bei pagerinama odos išvaizda, sumažėja celiulito požymiai. Dažnai sumažėja cholesterolio, prediabeto atveju – gliukozės koncentracija kraujyje, jaučiamas energijos antplūdis, pagerėja miego kokybė, slopinamas lėtinis uždegimas, gerinamas imunitetas.